Eritropoeza

Eritropoeza je proces stvaranja crvenih krvnih zrnaca (eritrocita). Dešava se najčešće u koštanoj srži. Kod fetusa, eritropoeza se dešava u žumančanoj kesi, zatim u daljem razvoju se dešava u slezeni i jetri, a kod odraslih u koštanoj srži. Kod nekih patoloških stanja eritropoeza može se pojaviti u jetri i slezeni i kod odraslih jedinki, to se zove ekstramedularna eritropoeza.

 Razvoj eritrocita 

U procesu zrenja eritrocita, ćelija prolazi kroz različite faze diferencijacije u koštanoj srži:

 Pluripotentna hematopoetska matična ćelija
 Multipotentna matična ćelija
 Unipotentna matična ćelija
 Pronormoblast
 Bazofilni normoblast
 Polihromatofilni normoblast
 Ortohromatski normoblast
 Retikulocit
 Eritrocit

Nakon ovog sazrijevanja eritrociti ulaze u krvotok.

 Regulacija eritropoeze 

Glavni regulator eritropoeze je eritropoetin koji reguliše produkciju eritrocita tako da broj razorenih eritrocita bude jednak broju novostvorenih. Eritropoetin nastaje u bubrezima i jetri kao odgovor smanjenom nivou kisika.

Pored eritropoetina u regulaciji eritropoeze, prema novim istraživanjimahttp://jn.nutrition.org/cgi/content/full/134/1/1, učestvuje i peptidni hormon hepcidin.

 Također pogledajte 
 Anemija

 Reference 

Kategorija:Krv
Kategorija:Hematopoeza

ru:Эритроциты#Формирование эритроцитов